Tīzenhauzeni

thumb|Tīzenhauzenu dzimtas ģerbonis
thumb|Tīzenhauzenu dzimtas ģerbonis no Rēršeita albuma (''Hieronymus Rörscheidt '', 1600).
thumb|Rīgas arhibīskapijas vasaļu Tīzenhauzenu fogtejas (pēc 1422).
**Tīzenhauzeni** () ir sena vācbaltiešu dzimta, kas ieceļojusi Latvijā krusta karu laikā 13. gadsimtā un vēlāk izplatījusies arī Igaunijā, Prūsijā, Lietuvā, Polijā un Krievijā.

Kopā ar Līveniem, Rozeniem, Patkuliem, Ikšķiļiem, Ostenzakeniem un Ungerniem veidoja Baltijas provinču vecāko dižciltīgo dzimtu kopu (), kas jau kopš 13. gadsimta bija saradojušies ar vietējiem dižciltīgajiem.

## Vēsture
Dzimta cēlusies no Tīzenhauzenas, kas atrodas uz ziemeļiem no Nīnburgas pie Vēzeres Lejassaksijā Vācijā. Rakstos norādes par Henriku un Egelbertu no Tīzenhauzenas atrodamas jau 1215. gadā. Pēdējais kā *Engelbertus de Tysenhusen* parādījās 1223. gadā Livonijā un pieminēts kā Tērbatas bīskapa Hermaņa fon Bukshēvdena svainis. Viņš bija arī pirmā Rīgas bīskapa Alberta svainis. Engelberta dēls Johans apprecēja Kokneses ķēniņa Vetsekes mazmeitu Sofiju un tādējādi saņēma lēnī zemes Kokneses apkārtnē.
Latvijā Tīzenhauzenu dzimta sazarojās pēc divu sākotnējo dzimtmuižu nosaukumiem divās daļās: Ērgļu (vācu: *Erlaa*) un Bērzaunes (*Bersohn*).

### Ērgļu Tīzenhauzeni
* Rīgas arhibīskapa Letu gala vasalis Engelbrehts fon Tīzenhauzens 1334. gadā saņēma kā lēni Ērgļu pili, kas pirms krusta kariem bija viens no senās Jersikas karaļvalsts Negestes pilsnovada centriem.
* Georgs fon Tīzenhauzens (*Georg von Tiesenhausen*) kļuva par Tallinas (Rēveles) bīskapu (1525—1530) un arī Sāmsalas bīskapu (1527—1530).
* Pēc Livonijas kara 1598. gadā Polijas-Lietuvas kopvalsts karalis Ērgļus atdeva atpakaļ to īpašniekiem Tīzenhauzeniem.
* Par nopelniem karā Zviedrijas karalis 1630. gadā piešķīra Tīzenhauzeniem Ērgļu, Jumurdas un Sausnējas muižas. Viņu īpašumā nonāca arī Kokneses un Vietalvas muižas. Hanss Heinrihs fon Tīzenhauzens (*Hans Heinrich von Tiesenhausen auf Tolks*), zviedru armijas ģenerālis, 1654. gadā no Zviedrijas karaļa saņēma barona titulu *Freiherr von Erlaa* (*Brīvkungs no Ērgļiem*).
* Oto Reinholds fon Tīzenhauzens Lielā Ziemeļu kara laikā komandēja zviedru armijas Kokneses bataljonu, kurā bija septiņas rotas — Nītaures, Cesvaines, Bērzaunes, Liezēres, Ērgļu, un Piebalgas rota.
* Pēc zviedru sakāves Lielā Ziemeļu karā Tīzenhauzeni 1722. gadā savu muižu Ērgļos ieķīlāja landrātam Frīdriham fon Bergam, kurš 1734. gadā to pārpirka.

### Bērzaunes Tīzenhauzeni
* Kā Rīgas arhibīskapa vasaļi Tīzenhauzeni mitinājās Bērzaunes pilī, kas celta pirms 1382. gada. Vēlāk Bērzaunes Tīzenhauzeniem piešķīra lēnī arī Tirzas, Kalsnavas, Vējavas un Adulienas muižas.
* Pēc Livonijas kara 1582. gadā kā Bērzaunes draudzes novada kungs ir minēts Heinrihs fon Tīzenhauzens.
* Bernds Gustavs fon Tīzenhauzens (*Bernd Gustav von Tiesenhausen auf Groß-Sauß*) 1759. gadā saņēma grāfa titulu.
* Grāfs Berends Gregors Ferdinands fon Tīzenhauzens (*Berend Gregor Ferdinand Graf von Tiesenhausen*) (1782—1805) kalpoja par Krievijas ķeizara Aleksandra I adjutantu.

### Slaveni Tīzenhauzeni
* Fabiāns fon Tīzenhauzens (*Fabian von Tiesenhausen*; miris 1559), Livonijas politiķis, Tirzas muižas īpašnieks;
* Heinrihs fon Tīzenhauzens (*Heinrich von Tiesenhausen*; ap 1520—1600), Livonijas politiķis un vēsturnieks;
* Frīdrihs Vilhelms fon Tīzenhauzens, Vidzemes landrāts, izvēlēts par landtāga deputātu, kuram kopā ar landrātiem Johanu Reinholdu fon Patkulu un Leonhardu Gustavu fon Budbergu bija uz Stokholmu Zviedrijas karalim Kārlim XI jāved muižnieku privilēģiju apkopojums;
* Detlofs fon Tīzenhauzens (*Detloff von Tiesenhausen*; ap 1597—pēc 1684), Kurzemes un Zemgales hercogistes pulkvedis Zviedrijas un Polijas—Lietuvas dienestā;
* Magnuss Johans fon Tīzenhauzens, pulkvedis, Rīgas komendants sakšu karaspēka uzbrukuma laikā (1700);
* Georgs Reinholds fon Tīzenhauzens (1650—1734), Vidzemes landmaršals, Vidzemes kapitulācijas parakstītājs (1710)
* Antons fon Tīzenhauzens (*Anton von Tiesenhausen, Antoni Tyzenhaus*) (1733—1785), Lietuvas dižkunigaitijas galma maršals un mantzinis;
* Ferdinands fon Tīzenhauzens (1782—1805), Krievijas Impērijas ķeizara Aleksandra I adjutants, kritis Austerlicas kaujā;
* Eduards Kaspars fon Tīzenhauzens (1807—1878) Rīgas Vēstures un senatnes pētītāju biedrības priekšsēdis (1851—1854);
* Heinrihs Engelbrehts Magnuss fon Tīzenhauzens (1843—1914), Krievijas Impērijas Valsts padomes loceklis
* Gerhards fon Tīzenhauzens (*Gerhard von Tiesenhausen*) (1878—1917), jūgendstila arhitekts Rīgā;
* Barbara Pauli (*Barbara Pauli*), dzimusi kā baronese fon Tīzenhauzena (1909), gleznotāja un rakstniece.


Attēls:Rīgas Doms Ryga Cathedra Kasper Tyzenhaus epitafy1611 Bratus Kapelle.jpg|1611. gada epitāfija Kasparam un Marijai Tīzenhauzeniem Rīgas Domā
Attēls:Epitāfija M. un K. Tīzenhauzeniem (Rīgas Doms).jpg|Epitāfija K. un M. Tīzenhauzeniem mūsdienās (2018)
Georgs Reinholds fon Tīzenhauzens.jpg|Georgs Reinholds fon Tīzenhauzens (1650-1734), Vidzemes landmaršals, Vidzemes kapitulācijas parakstītājs (1710)
Antoni Tyzenhaus. Антоні Тызэнгаўз (J. Rustem, 1819) (2).jpg|Antons fon Tīzenhauzens (*Antoni Tyzenhaus*, 1733–1785), Lietuvas dižkunigaitijas galma maršals un mantzinis
Pavel IvanivichTiesenhausenгSokolov.jpg|Krievijas Impērijas slepenpadomnieks Pauls fon Tīzenhauzens (1774–1864)
71 Tizengauzen Vasily Karlovich.jpg|Pulkvedis Vilhelms Zigismunds fon Tīzenhauzens (1779—1857), decembrists
F.I.Tiesenhausen by Rockstuhl.jpg|Krievijas ķeizara flīgeladjutants Ferdinands fon Tīzenhauzens (1782–1805)
Kanstantyn Tyzenhaus. Канстантын Тызэнгаўз (XIX).jpg|ornitologs Konstantīns fon Tīzenhauzens (*Konstanty Tyzenhauz*, 1786—1853)
Sofija Tyzenhauzaitė de Šuazel-Gufjė.jpg|rakstniece un ķeizarienes freilene Sofija de Šuazela-Gufjē (*Choiseul-Gouffier*), dzimusi fon Tīzenhauzena (1790—1878)
Baron Evgeny E. Tizengauzen.jpeg|3. Valsts Domes deputāts Eižens Eduards fon Tīzenhauzens (1860—1920/1922)
Baron Heinrich Tiesenhausen.jpeg|Krievijas Impērijas Valsts padomes loceklis Heinrihs fon Tīzenhauzens (1843—1914)
Emanuel Tiesenhausen 1914.jpg|polārpētnieks Emanuels fon Tīzenhauzens (1881—1940)


## Dzimtas nami un pilis

Ergli vasallilinnus 1.jpg|Ērgļu pilsmuiža Latvijā (19. gadsimts)
Rokiskis palace.jpg|Rokišķu muižas pils Lietuvā
Палац Тызенгаўза.jpg|Grodņas Gradņicas pils Baltkrievijā (20. gadsimta sākumā)
Будынак былога палаца Тызэнгаўзаў. г. Паставы 2.jpg|Pastavu muižas pils Baltkrievijā 
Tyzenhauz Palace in Vilnius.jpg|Viļņas Tīzenhauzenu pils Lietuvā
Riga. Elizabetes street 21. 01.jpg|Tīzenhauzenu nams Elizabetes ielā 21, Rīgā


## Literatūra
* Otto Hupp: *Münchener Kalender 1929*. Buch u. Kunstdruckerei AG, München / Regensburg 1929.

## Atsauces

## Ārējās saites

* Tīzenhauzenu ģimenes mājas lapa /